Maar is dit die regte afleiding om te maak, naamlik dat God nie vir my omgee nie? Is teenspoed in die lewe ’n teken van God se onguns of straf?
Hoofstuk 10 vorm die inleiding tot Daniël se laaste profesie. Dit vertel van Daniël wat drie weke lank getreur het deur te vas en te bid dat die Here die volk wat in ballingskap was, moet laat teruggaan huis toe. Dan verskyn ’n engel aan hom om vir hom ’n blik te gee op wat in die onsigbare wêreld aan die gang is. Die engel verseker hom: ...van die eerste oomblik af... is jou gebede verhoor. Daar is ’n rede waarom dinge nie dadelik gebeur soos hy vra nie. Nou word Daniël dinge meegedeel wat mense normaalweg nie weet nie. Op ’n onsigbare vlak is daar ’n epiese stryd aan die gang tussen goed en kwaad. Die Here se stryders moet geweldige struikelblokke oorkom sodat alles gunstig is vir Daniël se gebede om ’n werklikheid te word.
As hy dit verstaan, kom die oproep: Moenie bang wees nie, jy vir wie God liefhet! Dit sal goed gaan met jou. Wees sterk! Wees sterk! Geagte leser, die Here is getrou. Wees jy dan sterk.